Kiidan alati Jeesuse nime
Tema nimes on mu patud ära pestud
Olen vaba
Kõik teised nimed unustatakse
Tema nimi aga püsib igavesti
See jääb samaks läbi kogu igaviku
Ta on alati minu laul
Jeesuse nimi
See armas nimi
Jeesuse nimes on mul täna elu
Peagi avanevad väravad taevasse
Oma kodus näen päästja nägu
Sel hetkel tean, et Ta on see, kes kandis seda nime
See, kes kõndis alandlikult inimeste seas
Kolgata ristil nägime Ta armu
Jeesuse nimi
See armas nimi Jeesus
Jeesuse nimes on elu ka täna
Selles on elu ka täna
Jeesuse nimi
See armas nimi - Jeesus
Jeesuse nimes on elu ka täna
Selles on elu ka täna
Piiblis öeldakse,
et kui leiad hea naise, oled leidnud midagi tõeliselt head.
Mina ei leidnud naist,
sest ei otsinud naist, kuid Jumal andis mulle naise.
Ta sündis ja kasvas üles Hiinas.
Kui Jumal lubab, läheme järgmisel kuul Hiinasse.
Teenime inimesi, kes on mu naisele väga kallid.
Ta on me viie lapse ema ja 18 lapselapse vanaema.
Ta on olnud võrratu ema ja naine.
Ta on jumalanaine.
Te, noored, palvetage jätkuvalt,
et Jumal juhiks teid õige inimese juurde.
Temast saaks teie naine või mees.
Kristuse järgimise kõrval on see tähtsuselt teine otsus su elus.
Tänapäeval paljudes kodudes pered lagunevad, vähemalt USAs.
Mul on suur eesõigus esitleda teile oma naist Ruth'i.
Oleme olnud abielus 44 aastat.
Plaanime olla abielus terve igavik.
Siia tulles külastas ta ka Šveitsi, kus ta veetis paar päeva.
Ta sai seal külma.
Ei tea, kas tegemist on Šveitsi või Soome külmetusega.
Probleem on selles, et ta ei ole veel saunas käinud.
Ta tuleb peagi ja räägib meile, kuigi ta tavapäraselt ei räägi palju.
Meil on aga kolm jutukat tütart.
Ruth räägib kodus.
Ta on otsustanud tulla ning kõneleda kõigile teile.
Paljud on öelnud, et ta raamatud on olnud teile suureks õnnistuseks.
Ta tuleb nüüd.
Tänan, võrratu on olla siin Helsingis.
Mu abikaasa ei jõudnud öelda,
et oktoobris peaks meil sündima me esimene lapselapselaps.
Vanaks saamisel on eelised.
Üheks eeliseks on öelda noortele, et Jumal on ustav.
Võin kinnitada elukogemuse ja usuga, et Jumal on ustav.
Jumal ei ole alati vastanud mu palvetele
ega andnud asju, mida olen tahtnud.
Hiinas kasvades soovisin üle kõige minna kord Tiibetisse misjonäriks.
Seejärel juhtis Ta mind mu praeguse abikaasani,
ja mida enam uurin Tiibeti kohta, seda tänulikum olen Jumalale.
Jumal ei ole lahendanud kõiki mu probleeme.
Mõnedele probleemidele ei ole lahendust.
Olen nii tänulik õppetundide eest, mida Ta on mulle nende läbi andnud.
Ta ei ole teinud elu kergeks.
Seepärast olen tõesti tänulik.
Kui elu läheb raskeks, muutub Piibel mulle elavaks.
Räägin, mida Ta on mulle teinud.
Ta on andestanud mu patud.
Võiks küsida, mida teab misjonäride tütar patust.
Toon teile näite.
Elame vanas puumajas.
Ehitamisel on kasutatud materjalidest,
mida on saadud majadest, mida inimesed on maha jätnud.
Kord tuli me koju üks telemeeskond, kuna tahtsid teha me majas saadet.
Hakkasime kiirelt maja koristama.
Tõmbasime tolmu ja pesime põrandaid.
Pühkisime ja pesime aknaid.
Lõpuks oli maja valmis.
Kõik näis ideaalses korras.
Peagi tuli telemeeskond ning pani üles oma varustuse.
Nad lülitasid valguse sisse,
tundus, et me pole elu sees näinud nii palju ämblikuvõrke ja tolmu.
Sama toimus mu lapsepõlves.
Mida enam sain tunda Jumala headust ja pühadust,
seda enam sain teadlikuks ämblikuvõrkudest ja tolmust oma elus.
Teadsin, et Jumal oli saatnud oma Poja,
Jeesuse kogu maailma pattude eest surema.
Ma ei tundnud, et see käis minu kohta.
Kes olin mina kõikide teiste seas?
Mu vanem õde ütles targalt,
et teeksin Jesaja 53 enda jaoks isiklikuks.
Lugesin Jesaja 53:5: "Ent teda haavati
Ruth'i üleastumiste pärast, löödi Ruth'i süütegude tõttu.
Ruth'i karistus oli tema peal, et Ruth'il oleks rahu,
ja tema vermete läbi on Ruth'ile tervis tulnud."
Äkitselt kogesin, et see käib minu kohta.
Jumal ei ole mind alt vedanud.
Aegadel, kus mu abikaasa oli kodunt üsna palju ära,
vastas Ta mu palvetele, juhtis ning andis mulle tugevuse.
Kui lapsed oli suureks kasvanud ning kodust lahkunud
ja kolisime uuesti majja, mis oli me jaoks liiga suur,
ei meeldinud see mulle karvavõrdki, sest kõik me lapsed olid ära läinud.
Sinna minnes kogesin Jeesuse ligiolu, mis justkui tervitas mind koju.
Sama on juhtunud hotellitubades, kodus, haiglas ja üle kogu maailma.
Tean, et kus iganes ma olen, on Issand Jeesus minuga.
Mõtlen, et ehk on täna ka siin publikus inimesi,
kes arvavad, et elu ei ole elamist väärt.
Võibolla oled kibestunud, haigetsaanud või julguse kaotanud.
Palun, et võiksid täna anda oma südame Jeesusele,
et kogeksid, et räägin tõde, et Ta ei vea sind eales alt.
Mis iganes elus ka toimub, tea, et Ta on sinuga koos.
Kui see elu on läbi, ootab meid auhiilgus Temaga.
Jumal õnnistagu teid kõiki.
Pöördu oma elus, Ta on usk
Pöördu oma elus, Ta on ustav
Pöördu oma elus, Ta armastab
Minu Lunastaja
Usu Tema armastusse
Ta võtab ära kõik su hirmud
Usu Ta armastusse
Teame Jeesust ja tõde
Igavene elu
Igavene elu ootab sind
Igavene elu armastab sind
Tea seda
Armastus, mis ajab hirmu ära
Armastus Jeesuse tundmisest
See on igavene elu
Järgida sind, Jeesus
Igavene elu on oma risti kandmine
Igavene elu on sinu armastamine
Vabastaja
Armastus, mis ajab hirmu ära
Armastus tõe tundmisest
Jeesuse tundmisest
Minu armust on sulle küllalt
Mu vägi saab ilmsiks su nõrkuses
See on Jumala suur and, aamen
Armust oleme päästetud
Mitte oma tegudest, et keegi ei saaks kiidelda
See on Jumala suur and, aamen
Olen haaratud nõrkusest, hädast ja vaevast
Kui olen nõrk, olen tugev
See on Jumala suur and, aamen
Armust oleme päästetud
Mitte oma tegudest, et keegi ei saaks kiidelda
See on Jumala suur and, aamen
See oli Kari Tikka "Armulaul" ja helilooja ise juhatas seda.
Kavalehe keskkohta avades
näete paremal all reklaami filmile "Kujanjuoksu".
Selle filmi esilinastus on Soomes, alates 19. septembrist kinos Adams.
Jätke see meelde, see on väga oluline ja hea film.
Täna õhtul oleme kuulnud palju muusikat.
Eriliselt hea meel, et Pelle Kaarsalo on meiega.
Ta on meiega kogu nädalalõpu.
Bändi, kes praegu esines, kuulusid Jukka Leppilampi,
Outi Terho, Mikko Kuustonen, Raakel Honkanen ja Jouko Kantola.
Proua Grahamit tõlkis Leila Valtonen.
Kõneles Olavi Räsänen.
Nüüd laulame kõik koos.
Tõuskem seisma.
Veel tõlkidest.
Rootsi keelde tõlgib S. Fernström ja dr Grahamit tõlgib Kalevi Lehtinen.
Laul "Kosketa minua, Henki" (tlk "Puuduta mind, Vaim").
Puuduta mind, Vaim
Puuduta kirkus
Anna elule suund ja mõte
Puuduta, Jumala Vaim, sügavalt südamest
Sinna siseneb hilju usaldus Jeesusesse
Julgusta mind, Vaim
Võta ära mu hirm
Näita mulle mu koht selles maailmas
Tänan.
Kõneleb Billy Graham.
Olen Soomest paljut õppinud.
Olen saanud teada, et teil on siin riigis karusid.
Ei tea, kus, sest pole veel näinud, kuid ehk on nad Lapimaal.
Riigis, kus mina tulen, on palju karusid.
Meie kodu lähedal elab üks emakaru.
Meil on koer, kellest see karu ei arva väga midagi.
Oleme omajagu naernud,
kui koer püüab ta peale haukuda, kuid karu ei tee väljagi.
Karu küll mühatab.
Sellest piisab koera hirmutamiseks.
Meie juures oli üks inimene,
kes läks Kanadasse karujahile sealsete jahimeeste kutsel.
Sinna jõudes viidi ta sügavale metsa, kus neil oli väike metsamaja.
Seejärel küsiti temalt, kus on ta relv.
Ta ütles, et ei jahi karusid relvaga.
Nad läksid kõik magama.
Järgmisel hommikul nad ärkasid.
Sõbrad valmistasid parajasti kohvi ja hommikusööki.
Mees ütles, et läheb jalutama ja tuleb mõne minuti pärast tagasi.
Ta läks välja ja mõne minuti pärast nad kuulsid teda tulemas.
Ta karjus täiest kõrist.
Avage uks!
Nad vaatasid aknast ja nägid, et karu oli ta selja taga.
Mees jooksis nii kiirelt kui suutis.
Ukseni jõudes mehed avasid selle.
Mees astus kõrvale ning karu läks sisse.
Ta ütles seepeale:
"Nülgige see ära, kuni lähen teise järele."
Nii jahitakse minu kodukandis karusid.
Täna tahan, te loeksite minuga Luuka 15. peatükist.
Meil on jäänud veel kaks teenistust.
Homme õhtu ja pühapäeva pärastlõuna.
Pühapäeval on lõputeenistus kl 15.
Luuka 15. peatükis on kolm lugu.
Ma ei loe neid teile vaid jutustan.
Jeesus jutustas neid lugusid.
Ta kasutas alati lugusid, et näitlikustada vaimseid tõdesid.
Esimene räägib lambast.
Karjasel oli sada lammast.
Üks eksis ja kadus ära.
Karjane jättis 99, kes olid ohutus kohas
ning läks järgi ühele kadunud lambale.
Maailmas on hetkel sadu kadunud inimesi.
Nad on kadunud kas psühholoogiliselt, filosoofiliselt või füüsiliselt.
Oleme kadunud kui lambad.
Karjane läks järele sellele ühele kadunud lambale.
Kujutan ette, et ta kannatas palju, selle ühe kadunud lamba leidmiseks.
Lõpuks ta leidis lamba,
pani selle õlgadele ning viis tagasi lambatarasse.
Seejärel kutsus ta kõik naabrid
ning nad rõõmustasid kõik, et see üks kadunud lammas leiti.
Jeesus ütles siinkohal,
et kui üks inimene tuleb Kristuse juurde
ja pöördub oma patust, rõõmustab kogu taevas.
Sina võid olla see üks kadunud lammas.
See terve teenistus võis olla vaid sinu pärast.
Seepärast, et Jumal armastab sind.
Olenemata, mida oled teinud või millised on sinu patud,
kui palju oled ebaõnnestunud, tea, et Jumal armastab sind.
Ta teab, kui palju on sul juuksekarvu ning näeb sind.
Ta armastab sind ja saatis oma Poja
Jeesuse Kristuse sinu pärast ristile surema.
Kui oleksid ainus kadunu maailmas, oleks Ta sinu pärast tulnud.
Teine lugu on seotud kadunud mündiga.
Ühel naisel oli kümme münti.
Tol ajal Lähis-Idas,
kui sul oli naisena kümme münti, säästsid selle pulmadeks.
Ühe kaotamine oli tõsine asi.
Need olid hõbemündid.
Jeesuse sõnul otsis naine seda münti igalt poolt.
Ta otsis voodi alt.
Ta otsis seda hõberaha kõikjalt.
Ta nuttis ja palvetas ning otsis seda münti.
Ta oli selle hoolimatuses kaotanud.
Paljud teist on samuti oma hingega hoolimatud.
Piiblis öeldakse, et teil on keha, milles paikneb te tõeline olemus.
Osa teist, mis mõtleb ja mäletab.
Osa, mis on tehtud Jumala enda näo järele.
Seda nimetatakse hingeks.
Jeesus ütles, et mis kasu on mehel,
kui ta saab endale kogu maailma, kuid kaotab oma hinge.
Oletame, et omad
kogu Lõuna-Aafrika kulda ning kogu Lähis-Ida nafta.
See kõik kuulub sulle.
Kokkupanduna ei oleks see väärtuslikum kui üks hing siin.
Jeesus ütles, et su hing on ääretult väärtuslik.
Oled selle kaotanud või kaotamas,
kui oled keeldunud võtma Jeesust oma südamesse.
Oled ehk ristitud või konfirmeeritud,
kuid sügaval südames sa ei ole kindel oma suhtes Jeesusega.
Sa ei ole kindel, et Kristus elab sinus.
Tahad selles veenduda.
Oled kaotamas oma hinge nii selles elus kui edasises.
Ühel päeval leidis see naine selle mündi üles.
Ta kutsus kõik oma sõbrad ning nad tähistasid seda suure peoga.
Jeesus ütles siinkohal, et kogu taevas on suur pidu,
kui üks inimene pöördub Jeesuse poole.
Kõik need lood räägivad kahest asjast.
Esiteks pead meelt parandama
ning Kristuse poole pöördudes on taevas suur rõõmupidu.
Iga lugu räägib, et taevas rõõmustab, kui üks patune parandab meelt.
Tahan täna teile rääkida ka kolmandat lugu.
See räägib kadunud pojast.
Ta lahkus teadlikult.
Ta otsustas kodust lahkuda,
jätta oma isa ja pere ning üksi ära minna.
See on üks Jeesuse mõjukaim ja puudutavaim lugu.
Möödunud sajandil pandi Dostojevski vangi.
Tal oli kaasas Uus Testament.
Ta õppis pähe.
Lugu, mida ta korduvalt rääkis, oli sellest ühest kadunud pojast.
Kõikides tema suurtes romaanides on just see lugu läbi põimunud.
Vendades Karamatzovites
ja teistes romaanides leiate sellesama loo.
See oli Dostojevskile tähendusrikas.
Lugu kadunud pojast ning armastavast isast.
Loos näib, et noor poeg kasvas üles jõukas peres.
Enamus mõjukaid inimesi, keda olen kohanud,
näivad olevat tulnud vaestest peredest.
Me riigi suurim president oli Abraham Lincoln.
Ta oli väheharitud,
kuid oli ise õppinud ning pärines puuonnist Kentuckys.
Selles loos räägitud poeg tuli väga jõukast perest.
Arvatavasti oli neil suur farm.
Peres oli palju armastust, kuid ka distsipliini ja usku Jumalasse.
Poeg oli aga rahulolematu.
Seega läheb ta isa juurde väga ebatavalise palvega.
See ei toimunud kaasaja Soomes, kuid tollases ühiskonnas Lähis-Ida.
Ta ütles isale, et kui ta sureb, pärib poeg osa tema varast.
Täpsemalt päriks ta sellest kolmandiku.
Ta tahtis seda kohe kätte saada ega soovinud oodata.
Paljud noored käituvad täna samamoodi.
Vaatame telekat
ja näeme sealt lugusid, kus on suured raskused,
kuid millele tulevad kohesed lahendused.
Halb mees saab kuuli.
Järsku keegi armub ja suudleb tüdrukut.
See kõik toimub kiirelt.
Elu ei ole selline.
Hollywood teeb nn väljamõeldud filme.
Noored on harjunud
vaatama telekat ja filme, arvates, et elu ongi selline.
Nad tahavad probleemidele koheseid lahendusi.
Meil on ka kiirkohv ja kõik muu kiirelt valmiv.
Tahetakse kõike kohe, mitte homme.
Poeg ütles, et pärib selle isa surres niikuinii,
seega võiks ta selle kasvõi koheselt kätte saada.
Isa andis järele ja andis pojale pärandi.
Poeg soovis seda üksnes isekatel motiividel,
sest igatses põnevamat elu, kui see, mis oli kodus.
Neli aastat tagasi kõnelesin Suurbritannias Oxfordi ülikoolis.
Üks professor ütles mulle, et 1960. aastad on aktivismi aastad.
1970. aastad olid minakesksed, kus taheti kõike vaid iseendale.
1980. aastad olid ellujäämise aastad.
Kas meil on moraalne tugevus, et kasutada asju nagu aatomrelv?
Mida teha üle maailma levinud haiguse osas ehk aids?
USA tunnustatud arst ütles mõni aeg tagasi,
et kui me ei suuda aidsi ravida, võib see kogu inimkonna hävitada.
See pole Soomes veel väga levinud.
USA-s, Suurbritannias, Prantsusmaal ning mujal maailmas levib see kiirelt.
New Yorgis sureb aidsi üks inimene päevas.
See on algstaadiumis.
Küsime oma põlvkonnas ka tõsiseimaid küsimusi.
Paljud noored te seas küsivad, kust nad on tulnud.
Kes ma olen?
Mis on mu elu mõte?
USA suurim ajakiri Times'i kohaselt
tahtsid inimesed viis aastat tagasi end täiustada.
Täna tahavad nad eneseteostust.
See noormees tahtis seega põnevust.
Ta tahtis, mida oli näinud ja kuulnud suurlinnades toimumas.
Ta mässas ema ja isa vastu.
Ta läks seega suurlinna
ja seal raiskas ta kogu pärandi kergemeelsele elule.
Tal oli küll hea aeg.
Piibliski öeldakse, et patus on lühiajaline nauding.
Tasaarveldus tuleb alati.
Piiblis öeldakse, et patt leiab sind alati üles.
Tehtud patt toob surma.
Elan USA lõunaosas, kus on mitmeid mürkmadusid.
Näiteks on meil lõgismadusid.
Peame nende osas olema väga ettevaatlikud.
Kord tehti film nimega "Surmalõks",
mis rääkis surmalõksu kinni jäänud noormehest.
Ta kukkus loos surmalõksu, mis oli täis surmavaid lõgismadusid.
Lõgismaod kui surmav patt.
Mõned teist on sellised, kuid te ei mõista seda.
Kord näitasime filmi "Rahulolematu".
Kõigi aegade kuulatuim laul oli Rolling Stones
"I can't get no satisfaction" (tlk "Ma ei saa mingit rahuldust").
Jeesuse sõnul tuli noormehele puudus kätte.
Ta raha sai otsa.
Riiki tulid majanduslikud raskused.
Sõbrad jätsid ta maha.
Ta oli kodutu, rahata, sõpradeta ja tööta.
Meil, kes oleme loodud igavikuks,
on võimatu leida maailmast midagi, mis võiks me hinge rahuldada.
Piiblis öeldakse,
et kui Kristus on sinu karjane, ei tule sul kunagi puudust.
Noormehe ihul oli puudus.
Paljud teist on sellised.
Te keha ihkab alkoholi.
Ameerikas on paljud noored sõltuvad uimastitest.
Alkoholism on USAs neljas tapja, mis on isegi eespool vähkkasvajaid.
USAs tapavad joobes juhid 25 000 inimest igal aastal.
Täpselt nagu sinu ihu puhul, jääme ka sõltuvaks.
Igatseme teatud asju, mis ei ole meile head.
Noormehe mõistus oli samuti puuduses.
Piiblis öeldakse, et saatan pimestab me meeli.
Piiblis öeldakse, et evangeelium jääb kadunutele peidetuks,
kuna selle maailma jumal on uskmatute meeled pimestanud.
Piibli kohaselt on saatan selle maailma jumal.
Ta pimestab su mõtted.
Patt mõjutab su mõistust.
Seepärast ka öeldakse Piiblis,
et tarkuse ja teadmistega ei ole võimalik Jumalat leida.
Selleks on vaja ususammu.
Poja vaim tundis samuti puudust.
Ta muutus Jumalata rahutuks, võõrdunuks ja tühjaks.
Ta keha oli puuduses, samuti ta mõistus ja vaim.
Miks?
Seepärast, et temast oli saanud ori.
Mille ori?
Patu ori.
Patt tõmbab sind konksu otsa, kui haarad sööda.
Jeesus ütles, et kes teeb pattu, on selle ori.
Piiblis öeldakse, et poeg sai lõpuks töökoha.
Kas tead, mis see oli?
Ta toitis sigu.
See oli juudi poisile madalaim punkt.
Ta hakkas sigadega sööma.
Ta nägi välja nagu siga.
Sead vaatasid arvatavasti, mõeldes, mis olen ta ometi on.
Ta oli must ja räpane.
Ta haises.
Ta lahkus sellest ilusast kodust,
et otsida iseseisvalt midagi, mis täidaks tema hinge.
Ta ei suutnud leida materialismist ega maailma naudingutest.
Millega püüad sina oma hinge täita?
See on näljane ja sügaval sinus on tühjus.
Püüad seda täita rahaga, tunnustuse ja kuulsusega,
intellektuaalse teostusega ja seksuaalsete kogemustega.
Noor poeg lahkus isa distsipliini alt ning sai nüüd võõra orjaks.
Inimene ei saa anda, mida saab üksnes Jumal.
Üksnes Jumal saab anda sulle rahulduse.
Üksnes Jumal saab anda sulle rahu ja rõõmu.
Selle, mis püsib.
Võid loobuda Jumalast ja Jeesusest ning nautida elu lühiajaliselt.
See lõppeb alati.
Teenid kas Jumalat või maailma materialismi.
Samuti võid teenida iseenda isekaid igatsusi.
Selles ei saa olla erapooletu, sest pead tegema valiku.
Millise valiku teed?
Jeesus ütles Matteuse 6, et ükski ei saa teenida kaht isandat.
Ta kas vihkab üht ja armastab teist või hoiab ühe poole ja põlgab teist.
Sa ei saa teenida Jumalat ja materialismi.
See noormees hakkas mõtlema.
See on võrratu hetk, kui noormees või -naine
istub maha ja mõtleb oma suhtele Jumalaga.
Kas oled hakanud sellele mõtlema?
Võibolla oled mõelnud selle teenistuse ajal.
Noormees hakkas meenutama.
Ta on julguse kaotanud, rusutud ja mõtleb enesetapule.
Piiblis öeldakse, et see mees keskendus endasse.
Ta tuli mõistusele.
Ta hakkas mõtlema õigesti.
Ta mõtleb oma isa kodust.
Ta mõtleb toredale ajale, mis tal oli kodus.
Ta tõdes, et ta isa teenijatel oli sel hetkel temast parem elu.
Püha Vaim hakkas temas tööd tegema.
Sa ei ole sina ise, kui oled Jumalast eemal.
Lõpuks jõudis ta õige järelduseni.
Ta ütles: "Ma olen teinud taeva vastu pattu."
Mitte ainult isa või iseenda vaid on teinud Jumala vastu pattu.
See jõudis ta südamesse ning mõistusesse.
See oli tema esimene samm tagasiminekuks.
Arvatavasti on see ka sinu esimene samm.
Tea täna õhtul, et vajad Jumalat ning oled Jumalat alt vedanud.
Sa ei ole suutnud pidada lubadust,
mille andsid ristimisel või konfirmeerimisel.
Oled teinud Jumala vastu pattu.
Piibli kohaselt on kõik teinud pattu ning jäänud ilma Jumala aust.
Piiblis öeldakse samuti,
et Jumal nõuab, et parandaksime meelt.
Pöördume oma pattudest.
Tuleme risti alla,
kus Kristus suri me eest ja kust Ta tõusis surnust.
Tunnistame Temale, et oleme teinud pattu.
See noormees ütles, et on teinud pattu.
Ta ütles, et tõuseb üles ning läheb tagasi isa juurde.
Nüüd tahan vaadata, mis toimub samal ajal isaga.
Võibolla on möödunud mitu kuud või aastat.
Põllumees igatses poega igal päeval.
Ta igatses poja järele.
Igal õhtul, kui tööpäev oli läbi, silmitses ta ehk päikeseloojangut,
mille ees oli tee, kust poeg oli lahkunud ja ootas.
Ta palvetas ja ta südames oli suur armastus.
Ta soovis poega taas näha.
Poeg palvetas samal ajal ning tegi otsuse.
Ta ütles: "Ma tõusen ja lähen oma isa juurde ja ütlen talle:
"Isa, ma olen pattu teinud taeva vastu ja sinu ees,
Pane tähele, et sellega ütles poeg, et ta tahab.
Igaühes meis on kolm asja.
Me mõistus, tunded ja tahe.
Peab tulema hetk, mil otsustad, et tahad võtta Jumala südamesse.
Kuulan evangeeliumi ja see tundub mu mõistusele loogiline.
Näen, et Kristus suri ristil ja ütlen, et armastan Teda see eest.
Sa ei tule enne Tema juurde, kuni ütled, et tahad seda.
Kui nägin ülikoolis ilusat tüdrukut väljakul kõndimas,
mõtlesin, et küll on ilus tüdruk ning uurisin tema kohta.
Sain teada, et ta on noor naine,
kes armastab Jumalat, palvetab ja loeb palju Piiblit.
Mõtlesin, et püüan saada ta oma naiseks.
Ta oli sama meelt.
Siiski pidime seisma tunnistajate ees.
Abiellusime kirikus.
Teenistuja ütles:
"Kas võtaksid selle naise oma laulatatud abikaasaks?"
Ma ei mõelnud, kui nägin teda ülikoolis
ega öelnud pastorile: "Ta on üks kaunis naine."
Ma ei öelnud, et ta on jumalanaine.
Ma ei öelnud, et temast saaks hea naine.
Ütlesin: "Jah, tahan."
Mitte nii valjult.
Temast sai mu naine.
Tegin otsuse.
Temagi tegi otsuse.
See oli eluaegne.
See ongi abielu - eluaegne pühendumine.
Seda tähendab ka Kristuse juurde tulek.
See on eluaegne pühendumus.
Ruth'i sõnul ei saanud kõik ta probleemid lahendatud.
Kristuse juurde tulles ei lakka kõik su probleemid ja raskused.
Sul võib tekkida isegi enam.
Neis probleemides ja raskustes on sul uus jõud ja vägi.
Uus rõõm ja rahu.
Jumal annab selle sulle.
Isa ootas poega.
Poeg oli teel koju.
Teda ootas võrratu vastuvõtt.
USA-s laulame üht vana hümni:
"Õrnalt ja tasaselt kutsub Jeesus sind: "Tule koju!""
Piiblis öeldakse,
et las õel hülgab oma tee ja ebaõiglane oma mõtted
ning pöördugu Issanda poole, siis halastab tema ta peale;
ja meie Jumala poole, sest tema annab palju andeks.
Hooseas öeldakse, et pöörduksime Jumala poole.
Noormees oli teel koju ning isa ootas teda.
Isa vaatas ühel pärastlõunal teele ning nägi oma poega tulemas.
Poeg oli juba valmistanud kõne.
Ta oli valmis ütlema isale, et pole väärt olema enam ta poeg
ning oli valmis hakkama teenijaks, sest tahtis üksnes töökohta.
Isa ütles teenijatele: "Tooge kiiresti kõige kallim kuub
ja pange talle selga ja andke talle sõrmus sõrme.."
Sõrmus sümboliseerib meelevalda
ja pojaseisust ning pange see pojale sõrme.
Mu kadunud poeg on tagasi."
Isa jooksis poja juurde, langes poja kaela ja tervitas teda koju.
See on pilt Jumalast,
kes tahab ka sind vastu võtta, kui tuled Tema juurde.
Ta kutsus seejärel kõik sõbrad.
Piiblis öeldakse,
et nad tapsid nuumveise ning tegid suure peo.
Kuulsin mõni aeg tagasi üht lugu.
Mu poeg ja ta sõber läksid Jordani äärde.
Seal oli beduiini pealik, kelle telk oli seal.
Kilomeetri kaugusel leidis aset mõrv.
Üks poiss tappis teise ühe mängu tõttu.
Mõrvar põgenes ja suur rahvahulk ajas teda taga.
Poiss jooksus beduiini telki ja rahvahulk tema järel,
et võtta poiss kinni ning tuua ta kohtu ette.
Beduiini pealik keelas ja ütles,
et kuni ta on tema telgi all, on ta tema kaitse all.
Rahvas ütles, et ta ei mõista, et poiss on mõrvar.
Pealik jäi endale kindlaks, et poiss on tema kaitse all.
See oli ta pere ja kogu hõimu tava.
Rahvas ütles, et pealik ei mõista, et see poiss tappis pealiku poja.
Beduiini pealik mõtles hetke.
Ta ütles, et sel juhul adopteerin selle poisi siin telgis
ning ta pärib kõik, mida plaanisin pojale pärandada.
See käib üle me mõistuse.
Seda on Jumalgi teinud.
Ta on võtnud meid, kes ekslesime Temast eemale.
Oleme valmis Tema juurde tagasi tulema.
Ta paneb oma käed me ümber, armastab meid, võtab meid vastu.
Ta adopteerib meid oma perre.
Sellel lool on ka teine külg, mis ei olnud nii tore.
Isal oli ka teine poeg.
Ta püsis kogu aeg kodus.
Ta oli teinud kogu aeg tööd.
Kui ta tuli põllult tagasi, kus ta oli teinud tööd,
kuulis ta rõõmuhõiskeid ning peomeeleolu.
Ta küsis, mis toimub.
Ta ütles: "Su vend on tulnud koju ning isa korraldas talle peo."
Vend vihastas tõeliselt ning ütles koledaid asju.
Isa tuli poja juurde.
See on pilt inimesest, kes võib käia koguduses,
kuid kelle süda ei ole siiski Jumalaga õiges suhtes.
Kas tunned Kristust?
Kas Ta on su südame lähedal?
Võid selle täna korda ajada.
Oleme siin igal õhtul näinud,
kuidas sajad inimesed tulevad ning teevad selle otsuse.
Jumal on nad vastu võtnud.
Annan mõne hetke pärast
võimaluse tõusta toolilt ning seista selle platvormi ees.
Sellega ütled: "Avan oma südame uuel viisil Kristusele.
Tahan, et Ta annaks mulle andeks
ja kindluse, et kui suren, siis lähen taevasse.
Tahan, et ta täidaks tühjuse ning selle tühja koha mu elus.
Tahan, et ta oleks mu sõber."
Ta võtab su vastu.
Miks palun, et inimesed tuleksid avalikult ette?
Jeesus kõneles või tegeles iga inimesega Piiblis avalikult.
Ta ütles, et kui inimene pole valmis avalikult Teda tunnistama,
ei tunnista Jeesus teda ka oma Isa ees taevas.
Jeesus suri ristil avalikult.
Paljud kogudustes, kes võtavad täna osa
Issanda armulauast, teevad seda avalikult.
Sinagi teed täna otsuse, anda oma elu Jeesusele.
Tahan rääkida teile ühe loo.
See juhtus USAs.
Üks mees oli mitu aastat olnud vanglas.
Pere ei kirjutanud talle kordagi ja ta ei kirjutanud neile.
Tal oli enda tõttu häbi.
Loomulikult kannatas ka pere, sest isa ja abikaasa läks vangi.
Lõpuks tuli päev, mil ta sai vangist välja.
Ta kirjutas oma naisele: "Tahan tulla koju,
kuid ei tea, kuidas suhtud minusse ega midagi kogevad lapsed.
Ta ütles, et tuleb teatud bussiga, mis möödub maja esiuksest.
Kui võtate mind vastu,
siduge maja ees oleva vana tamme külge
ning seeläbi tean, et olen teretulnud.
Kui kollast riiet ei ole, sõidan bussiga edasi.
Bussisõit kestis kaks päeva.
Ühes peatuspaigas tulid bussile üliõpilased.
Vangi lugu pakkus neile huvi.
Mida lähemale nad jõudsid majale, läksid nad elevile.
Nad mõtlesid, mis ometi saab.
Kui nad olid kurvist möödunud, avanes tähelepanuväärne vaatepilt.
Kollased taskurätid ja riidetükid olid kõikjal puu ja maja peal.
Naine ja lapsed jooksid välja, et isa kallistada.
Isa oli kodus, kus teda armastati, hoolimata tema ebaõnnestumistest.
Jumal armastab sind.
Ta lasi oma pojal sinu eest surra.
Ta justkui avas oma käed ning kutsus sind koju.
Tule minu juurde!
Annan praegu sulle selle võimaluse.
Tõuse oma toolilt.
Kui tuled sealt tipust,
võtab sul mõni minut aega, seega võid kohe liikuma hakata.
Kui olete kõik tulnud, räägin teiega veidi, palvetan
ja annan kirjandust, mis aitab teid teie usuteel.
Seejärel saate minna tagasi sõprade juurde.
Kui kuulud delegatsiooni, nad ootavad sind.
Kui oled pere või sõpradega, siis nad ka ootavad sind.
Võid neid ka kaasa võtta.
Tõuse üles ja tule.
Piiblis öeldakse, et see, kes teeb oma südame kõvaks,
lõigatakse äkitselt ning paranemist ei ole.
Jumal on täna rääkinud su südamele.
Täna on sinu hetk Jumalaga.
Sellist hetke ei pruugi enam kunagi tulla.
Tõuse üles ja tule.
Ootame sind.
Sajad teie seast.
Võid olla vana või noor.
Tulnud on ka inimesed, kes on 80. eluaastates.
Kutse ei ole ainult noortele vaid kõikidele.
Võid olla koguduses või sellest väljas.
Kuulud ehk koori.
Oled ehk koguduse tööline.
Sul on vaja Kristuse kinnitust.
Kinnitust, et Kristus on su südames.
Neile, kes räägivad inglise keelt,
võivad saada soovi korral siinpool nõustamist.
Jumal räägib täna paljudele inimestele.
Oled Jumala riigile lähemal kui kunagi enne.
Piiblis on lugu Jeesus Naatsaretlasest, kes möödus.
Pime hüüdis Jeesusele:
"Jeesus, Taaveti poeg, halasta mu peale!"
Kui ta ei oleks hüüdnud, ei oleks ta tundnud Kristust.
Kristus ei tulnud enam seda teed pidi.
Jeesus möödub ka täna.
Ta kutsub sind.
Tule.
Ootame.
Tõlge: Mailis ja Mare Peterson